b"\n_START_ARTICLE_\nSaiga\n_START_SECTION_\nCaracter\xc3\xadstiques f\xc3\xadsiques\n_START_PARAGRAPH_\nNormalment fan de 0,6-0,8 metres a les espatlles i pesen entre 36 i 63\xc2\xa0kg. Viuen de 6 a 10 anys. Els mascles s\xc3\xb3n m\xc3\xa9s grans que les femelles i els mascles s\xc3\xb3n els \xc3\xbanics que porten banyes. En la medicina tradicional xinesa s'aprecien les banyes de la saiga i aix\xc3\xb2 posa tamb\xc3\xa9 en perill als animals per ca\xc3\xa7a furtiva. Un tret caracter\xc3\xadstic \xc3\xa9s el seu nas poc corrent extremadament gran i flexible. Se suposa que aquest nas ajuda a escalfar l'aire fred de l'hivern i filtra la pols a l'estiu.\n_START_SECTION_\nH\xc3\xa0bitat i comportament\n_START_PARAGRAPH_\nLes saigues viuen en grans ramats que pasturen en les estepes dels semideserts. Mengen qualsevol esp\xc3\xa8cie de planta incloent-hi algunes que s\xc3\xb3n verinoses per a altres animals. Poden despla\xc3\xa7ar-se a trav\xc3\xa9s de llargues dist\xc3\xa0ncies i nedar pels rius. _NEWLINE_La temporada d'aparellament comen\xc3\xa7a el novembre amb lluites per posseir les femelles, el mascle que guanya fa un grup de 5 a 50 femelles.\n_START_SECTION_\nDistribuci\xc3\xb3\n_START_PARAGRAPH_\nDurant la darrera glaciaci\xc3\xb3 hi havia saigues de la Gran Bretanya fins al Yukon. A principi del segle XVIII encara n'hi havia al litoral de la Mar negra, els Carpats i fins a Mong\xc3\xb2lia. _NEWLINE_Despr\xc3\xa9s d'un r\xc3\xa0pid declivi, cap a la d\xc3\xa8cada de 1920 quasi va quedar totalment exterminada. Es va recuperar i cap 1950 n'hi havia uns dos milions a la Uni\xc3\xb3 Sovi\xc3\xa8tica. Actualment ha tornat a descendir i nom\xc3\xa9s en queden unes 50.000.\n_START_SECTION_\nDespla\xc3\xa7ament\n_START_PARAGRAPH_\nQuan es desplacen r\xc3\xa0pidament les saigues ho fan amb l'anomenat pas o trot d'ambladura, mantenint el cap horitzontal i el coll estirat. Amblar \xc3\xa9s trotar movent les dues potes de cada costat a la vegada. Es tracta d'una mena de marxa molt eficient que mant\xc3\xa9 el centre de gravetat de l'animal gaireb\xc3\xa9 horitzontal, sense salts (i, per tant, amb poca p\xc3\xa8rdua d'energia).\n_START_SECTION_\nCuriositat\n_START_PARAGRAPH_\nLes banyes dels mascles s\xc3\xb3n gaireb\xc3\xa9 verticals i mostren anells transl\xc3\xbacids."